Volleyball 2019

Efter en fin forårsafslutning i april 2019, var der bekymring i volleyballafdelingen i efteråret. Opstarten var sløj, ofte blev træning aflyst på grund af for få fremmødte. Vi tilmeldte derfor kun et hold til turneringen og vi var bekymrede for om vi overhovedet kunne stille et hold. Vi forsøgte med mere pr. omkring holdet og pludselig kommer der nye spillere. Enkelte er tidligere spillere men resten er nye og unge. Der kommer flere og pludselig er der mellem 12 og 18 spillere til træning og det har været ret stabilt fremmøde helt frem til afslutningen af 2019. Vi har fået en del unge og nybegyndere på holdet, og det bliver spændende hvor mange der holder ved. Vi håber på at stille et godt ungdomshold næste sæson, men vi må se hvilke muligheder vi har. Positivt er det i hvert fald, at en truet nedlukning af holdet blev vendt til, at vi kunne tilmelde et hold mere og vi har let ved at stille hold hver gang. Nu går jagten ind på en træner til holdet til næste sæson.

På udvalgets vegne

Eva Ebbesen